Tervetuloa ohjelmaan. Mä olen Carita Liukkonen.
Puhuisin suuruuden siemenistä.
Jumala loi sut niin, että susta tulis jotain merkityksellistä. Jotain suurta.
Se ei tarkota, et meistä jokaisesta tulee presidentti, -
mutta että sä eläisit täysillä ja sulla on annettavaa maailmalle.
Meidän sisällä on ihan kuin semmosia pieniä siemeniä, -
joita Jumala on laittanut meihin jo ennen kuin me synnyttiin.
Niissä on valtava potentiaali.
Ajattele, miten suuri omenatarha voi tulla yhdestä siemenestä.
Samoin siemenet sun sisällä on pakattuina, ei ehkä vielä esillä.
Kuitenkin susta voi tulla jotain suurta, kun ne siemenet saa kasvaa.
Jumala on luonut sut suuruuteen.
Se, mitä Jumala sanoo, on aina niin rohkaisevaa, niin elämää tuovaa, -
niin nostavaa ja kannustavaa. Jumala oikeen haluu tsempata sua:
"Mee eteenpäin, loista, anna sen tulla esiin, mikä sun sisällä on."
Jumala stemppaa sua.
Mutta meillä kaikilla on omat kokemukset ja haavat -
ja ne kaikki oikeastaan vois kertoa päinvastaista viestiä.
Mutta koska Jumala on luonut meidät, Hän tietää mitä meissä on.
Mutta kuten sanotaan, ettei kukaan ole profeetta omalla maallaan, -
voi olla, että kun me ollaan kotona perheen seurassa, ne on:
"Me tiedetään sut, sä oot ihan hyvä tyyppi,-
mut ei susta oo ton enempää oikeen mihinkään."
Meitä ei aina osata tsempata siihen suuruuteen, mitä meistä vois tulla.
Tulee mieleen yks tarina, toivottavasti kerron sen oikein.
Oli poika, joka mekaanikko-isänsä kanssa aina korjas autoja.
Se oli hyvä siinä. Kaikki ajatteli, et pojastakin tulee autonkorjaaja.
Mutta kävi kerran, ehkä biologian tunnilla tai jossakin sellasella, -
ja siellä oli joku monimutkaisempi laite ja opettaja huomas, -
että pojalla vois olla annettavaa laitteen korjaamisessa.
Pojalla oli paljon älyä ja osaamista ja se pystyi laitteen korjaamaan.
Ja opettaja rohkaisi: "Sä voisit kouluttautua pidemmälle:"
Kävi niin, et poika lähti opiskelee pidemmälle kuin automekaanikoksi -
ja lopulta loi jonkin huippulääketieteellisen laitteen.
Tarinan opetus ei ole, että jos olet automekaanikko, se on jotain huonoa.
Tarkotan, ettet ehkä osaa käyttää potentiaalia, mikä sun sisällä on.
Ehkä yks suurimpia asioita on se, mitä me uskotaan itsestämme.
Raamatussa sanotaan, enkunkielisen käännöksen mukaan, Sananl. 23:7:
Kun Jumala on luonut meidät, Hän on tehnyt meistä voimallisia.
Me ei olla semmosia sätkynukkeja, joita Jumala liikuttaa ja vie, -
vaikka välillä tuntuu, että Isä haluis viedä meitä voimakkaammin, -
jos me ollaan jääty johonkin alaspainavaan tilanteeseen.
Meillä on vastuu meidän elämästä.
Me voidaan tehdä hyviä päätöksiä ja vaikuttaa elämäämme niiden myötä.
Mut ehkä suurin asia on, mitä sä ajattelet sun mielessä.
Nää ajatukset monesti syntyy siitä, mitä me koetaan.
Jos me koetaan, että sä oot hylätty ja unohdettu, niin kuin mä koin, -
sain jotain outoja viestejä, mitä kuitenkaan mulle ei haluttu antaa, -
mut mä sain ne ja niiden kokemusten perusteella syntyi mun usko, -
että kuka mä oikeesti oon. Mä tein oman identiteetin.
Se vaikuttaa mun käytökseen. Miten mä oon ihmisten kans, -
miten esitän itseni. Se, mitä uskon itsestäni, vaikuttaa kaikkeen.
Ajatellaan vaikka, että joku on tosi hylätty, ja on niinku semmonen...
oikeen helvetillinen kierre, et sitä aina vaan hylätään ja hylätään -
ja sä oot: "Eiks toi ihminen oo kärsinyt jo tarpeeks?"
Mut kun me ollaan otettu joku identiteetti, me äkkiä huomataan, -
että koko ympäristö vahvistaa sitä, mitä me jo itsestämme sanotaan.
Tottakai esimerkiks lapsena, eihän me voida sillee...
Koska meiän vanhemmat antaa meille ensimmäisen identiteetin.
Niillä on voimakas vaikutus meihin, mitä vanhemmat ja opettajat sanoo.
Mut aikuisina me voidaan käyttää Jumalan antamaa valtaa.
Me voidaan kuulla Jumalan ääni ja uskoo, mitä Hän meistä sanoo.
Se on se totuus, mitä sä todella oot.
Jos sä unelmoit sun mieletöntä tulevaisuutta, ja kuitenki aattelet:
"Mä oon tässä ja mä oon tällanen, miten mä ikinä pääsen tonne."
Mä uskon, et kaikki alkaa täältä sun mielestä ja sydämestä.
Alat oikeesti kuuntelee, mitä Jumala haluu sanoo sun sydämelle.
Oot sä sun valheiden ja kaikkien epäonnistumisten summa, -
oot sä sun menneisyyden vanki, vai haluuko Jumala sanoo sulle muuta.
Mä uskon, et Jumala sen takia haluu muuttaa ensin meidän sydämen, -
ennen kuin vie meiät paikalle, missä me vaikutetaan.
Mikä sun unelma onkin, oot reportteri ympäri maailmaa tai opetat lapsia, -
Jumala ennen kaikkea haluu tehdä työn meiän sydämessä, -
että me voitais tehdä se oikeella asenteella.
Raamatussa on jännä kohta, Sananl. 30: 21-23:
Tää puhuu oikeastaan aika paljon identiteetistä.
Jos orja tulee kuninkaaksi, niin maa ei pysty kestää sitä.
Tai jos houkka saa kyllälti leipää tai rikkautta, -
tai hyljitty, joka saa miehen ja menee naimisiin, -
tai palvelijatar, joka syrjäyttää emäntänsä.
En usko, ettei Jumala haluis nostaa sua ja viedä eteenpäin.
Mutta jos sä kannat orjan tai orvon identitettiä sydämessä, -
niin kun sä astut siihen Jumalan kutsuun, mä luulen,
et me aiheutetaan vaan sotkua.
Meidän Isähän on Kuningas ja sä oot Kuninkaan tytär tai poika.
Ajatellaan, mitä eroa on orjalla tai orvolla ja kuninkaan tyttärellä.
Orja ajattelee, et sen pitää ite selviytyä, kyynärpäillä ite hoitaa, -
se ei arvosta ketään, se ei välitä kenestäkään kuin itestään, -
koska se on aina joutunut tekee työtä sen eteen, et se selvii.
Mutta lapsi, koko isän koti on sen. Se on vapaa.
Sen ei tarvii keskittyä selviämiseen, vaan se saa luoda jotakin.
Se saa mennä kirjoituskurssille tai istuttaa kukkia.
Sen ei tarvii miettiä, mistä sais leipänsä ja kaataa jono sen edestä.
On tosi tärkeetä, että saat tällaisen tyttären tai pojan identiteetin.
Kuninkaan tyttären tai pojan identiteetin.
Vaan silloin pystyt astuu Jumalan kutsuun, joka on sulle varattuna.
Ja se työ lähtee meistä.
Jumala vois tehä näin, ja sit sä oot ihan eri ihminen. Mut Hän ei tee.
Hän sanoo: "Muuttukaa mielenne uudistuksen kautta."
Ajatellaan vaikka Vanhaa testamenttia, -
mistä tuli siunaus oli se, kun kuulet Jumalan äänen ja teet mitä Hän sanoo.
Sama tässä asiassa. Jumala pitää tärkeenä,
että saat kiinni siitä, mitä Jumala susta sanoo ja mitä sanoo itsestään.
Ei niin, että meidän kokemukset värittää koko meidän maailman,
koska tottakai tulee pettymyksiä. Tää on epätäydellinen maailma.
Mutta: Jos me ensin annetaan Jumalan tulkita meille tilanteet, -
Annetaan Pyhän Hengen kertoa, missä me seistään ja ketä me ollaan, -
niin uskon, et sä myös alat päästä siihen, mihin Jumala sua kutsuu.
Oon ite kokenut, että se matka...
Ensin sä oot orpo, sit siihen sun suureen kutsuun ja tehtävään...
Se suuruus tarkottaa eri asiaa eri ihmisillä.
Mut mä huomaan, et tää matka, kun siinä välissä Jumala haluaa muokata -
sun identiteettiä, se on ihana, se on kamala, raivostuttava, -
ja ihan mielettömän sulonen, kun sä alat yhtäkkii näkee, kuka sä oot.
Ja samalla näet, ettet ihan vielä oo sun tehtävässäs -
ja kuitenkin jotain valtavan suurta alkaa tapahtua sun sisällä.
Ihanku sun sydän laajenis ihan valtavaksi.
Jumala laajentaa sun sydäntä, jotta sä voisit astua tehtävääsi.
Koska Sillä on paikka sulle ja sä oot tärkee ja sussa on suuruutta.
Ihmisen tarve on tehdä jotain suurta. Se on inhimillinen tarve.
Se on Jumalan meihin laittamaa, et me halutaan jättää jälki maailmaan.
Se lähtee siitä, että sä kuuntelet mitä Isä sulle sanoo.
Mä siunaan sua kuulemaan, mitä Jumala sulle just nyt puhuu.
Niin kuin mun kaveri ihanasti joskus rukoili mun puolesta, -
että Jumala vois avata mun aistit kokemaan Hänen rakkauden, -
mä haluun siunata sua samoilla sanoilla. Et sun sydän sais avautua -
kuulemaan Jumalan rakkauden viestit.
Tietsä, Jumala on meiän paras rakastaja. Jos sä löytäisit tuolta -
parhaan adoniksen, joka tois kukkia ja rakkauskirjeitä harva se päivä, -
mut Jumalalle ei kukaan voi vetää vertoja. Se on sun sielun rakastaja.
Paljon parempi kuin kukaan mies tai nainen ikinä täs maailmas voi olla.
Mä siunaan sua, että sun aistit, sydän, mieli vois avautua kuuleen, -
mitä Isä Jumala haluu sulle tänään sanoa. Ystävän kautta, -
leffan, luonnon tai kirjan kautta, mä rukoilen, että voisit kuulla sen.
Se tulee muuttaan sun elämän.
Mä uskon, että se on se tie, mille Isä haluu sut johtaa, -
koska Isä ei oo kiinnostunut hyvistä teoista, vaan sun sydämestä.
Kaikki Jumalan kans tapahtuu sisältä ulospäin.
Siksi Jumala haluaa, että me ollaan aina linjassa sen kanssa, -
missä kohtaa Hän meitä vie meiän elämässä.
Joten avaa sydämesi ja anna Isän puhua, mitä Hän haluaa just nyt.
Tekstitys: Johanna Holmström